**Ερευνητικό Πρόγραμμα Ελληνικού Θεάτρου Σκιών**

**Επιστημονική υπεύθυνη: Ιωάννα Παπαγεωργίου, Αναπληρώτρια Καθηγήτρια**

**Τμήμα Θεατρικών Σπουδών**

**Πανεπιστήμιο Πατρών**

Το ερευνητικό πρόγραμμα ξεκίνησε το 2010 με τίτλο *Το δραματολόγιο του θεάτρου σκιών στην Πάτρα κατά την περίοδο του Μεσοπόλεμου (1922-1940).* Το έργο αρχικά χρηματοδοτήθηκε από το Πρόγραμμα «Κ. Καραθεοδωρή» της Επιτροπής Ερευνών του Πανεπιστημίου Πατρών για τρία έτη (2010-2013). Σταδιακά το αντικείμενο του ερευνητικού προγράμματος διευρύνθηκε για να περιλάβει τη μελέτη της εξέλιξης του δραματολογίου του ελληνικού θεάτρου σκιών κατά την περίοδο της δημοφιλίας του από το τέλος του 19ου αιώνα μέχρι τις αρχές της δεκαετίας του 20ου αιώνα.

Σύνδεσμος <https://www.theaterst.upatras.gr/?page_id=1625>

**Επιστημονικοί συνεργάτες**

Μαρία Μαυρογένη, Διδάκτωρ, Πανεπιστήμιο Κρήτης (2011-12)

Σπυρίδων Τούλιος, Υποψήφιος Διδάκτωρ, Πανεπιστήμιο Πατρών (2016-2021)

Κολοβός Θωμάς, ΜSc Πανεπιστήμιο Πατρών (2010-11)

Βαρβάρα Σπύρου, ΜSc Πανεπιστήμιο Πατρών (2012-13)

Νικολέττα Χριστοφή, ΜSc Πανεπιστήμιο Πατρών (2010-13)

**Α. Συλλογή τεκμηρίων**

1. **Αποδελτίωση εφημερίδων της Πάτρας (περίοδος Μεσοπολέμου)**

*Νεολόγος Πατρών, Τηλέγραφος* Πατρών και *Φως* Πατρών, 1922-1940. Από τις παραπάνω εφημερίδες έχουν αποδελτιωθεί ειδήσεις σχετικά με τον Καραγκιόζη, το κουκλοθέατρο, τον κινηματογράφο και το θέατρο στην Πάτρα.

1. **Συλλογή φυλλαδίων του Καραγκιόζη**

Συγκέντρωση δεκάδων ψηφιοποιημένων φυλλαδίων του Καραγκιόζη.

**Β. Επεξεργασία τεκμηρίων**

1. **Ημερολόγια παραστάσεων θεάτρου σκιών Αχαΐα 1900-1940.** Αρχειοθέτηση **2726** παραστάσεων καραγκιοζοπαιχτών στην Αχαΐα σε ηλεκτρονική βάση δεδομένων. Το υλικό του ημερολογίου παραστάσεων αντλήθηκε από τις πατρινές εφημερίδες του Μεσοπολέμου.
2. **Αρχείο παραστάσεων θεάτρου σκιών στην περιοχή της Ηλείας, 1910-1940.** Αρχειοθέτηση έγινε σε ηλεκτρονική βάση δεδομένων **119** παραστάσεων. Οι πληροφορίες αντλήθηκαν από την ανέκδοτη διδακτορική διατριβή της Αικ. Δεκούλου – Μελισσαροπούλου, *Η θεατρική κίνηση στον Πύργο της Ηλείας (1860-1944). Με μια συμπληρωματική επισκόπηση της θεατρικής κίνησης στις περιφερειακές κωμοπόλεις της Ηλείας (1860-1941)*.
3. **Αρχείο τεκμηρίων των «κειμένων» του ελληνικού θεάτρου σκιών.** Ηλεκτρονική βάση δεδομένων στην οποία έχουν καταχωρισθεί μέχρι στιγμής, κατά προσέγγιση, **1400** καταγραφές εκδοχών έργων του Καραγκιόζη για την περίοδο 1894 έως 2000.
4. **Υποθέσεις έργων Καραγκιόζη.** Αναλυτική καταγραφή σε αρχεία word των υποθέσεων εκατοντάδων εκδοχών έργων του Καραγκιόζη από φυλλάδια, τετράδια, εφημερίδες και ηχογραφημένες παραστάσεις.
5. **Αρχείο θεατρικών χώρων.** Καταγραφή και χωροταξική ένταξη των θεατρικών αιθουσών της Πάτρας κατά την περίοδο του Μεσοπολέμου. Το αρχείο αυτό διαμορφώθηκε κατ’ αρχήν από τις πληροφορίες που αντλήθηκαν από βιβλίο της κ. Μηνιάκη-Ηλιάδου (*Πάτρα 1913-1940*), αλλά εμπλουτίσθηκε με τα δεδομένα που προέκυψαν από τη μελέτη των εφημερίδων της εποχής.
6. **Βιβλιοθήκη του θεάτρου σκιών.** Συγκέντρωση και αρχειοθέτηση δευτερογενούς βιβλιογραφίας για το θέατρο σκιών σε ηλεκτρονική βάση δεδομένων, η οποία περιέχει **682** βιβλιογραφικές εγγραφές.
7. Καταγραφή **πρώτης εμφάνισης των έργων** του ελληνικού θεάτρου σκιών σε αρχείο excel.
8. Αρχείο **δημοσιευμάτων αθηναϊκών εφημερίδων** σχετικών με το θέατρο σκιών και το κουκλοθέατρο σε αρχείο excel. Η καταγραφή δεν είναι συστηματική και αφορά κυρίως την περίοδο 1895-1920.
9. **Αρχείο των θεατρικών και κινηματογραφικών παραστάσεων.** Αρχειοθέτηση σε αρχεία word των τίτλων των θεατρικών και των κινηματογραφικών έργων που παραστάθηκαν ή προβλήθηκαν στην Πάτρα κατά τη διάρκεια του Μεσοπολέμου.

**Γ. Αξιοποίηση ερευνητικού υλικού του προγράμματος**

Το υλικό του προγράμματος αξιοποιήθηκε:

1. Στην εκπόνηση της διδακτορικής διατριβής με θέμα «Ο πατριωτισμός και οι μεταμορφώσεις του στις ηρωικές παραστάσεις του Καραγκιόζη. Όψεις της ιδεολογίας των θεατών» από τον υποψήφιο διδάκτορα Σπυρίδων Τούλιο (Τμήμα Θεατρικών Σπουδών, Πανεπιστήμιο Πατρών), 2022
2. Στην εκπόνηση της μελέτης με τίτλο «Προφορική παράδοση και νεοτερισμός. Η δομή των παραστάσεων του ελληνικού θεάτρου σκιών κατά την περίοδο του Μεσοπολέμου», Ηράκλειο, Πανεπιστημιακές Εκδόσεις Κρήτης, [υπό έκδοση, 2025]
* Στη δημοσίευση 16 επιστημονικών δημοσιεύσεων από την επιστημονική υπεύθυνο σε πρακτικά συνεδρίων και σε διεθνή περιοδικά: *Λογείον* (Πανεπιστήμιο Πατρών), *Popular* *Entertainment* *Studies* (University of Newcastle, Australia), *Byzantine* *and* *Modern* *Greek* *Studies* (University of Birmingham), *Móin-Móin* (Revista de Estudos sobre Teatro de Formas Animadas (Universidade Do Estado de Santa Catarina e SCAR – Sociedade Cultura Artística de Jaraguá do Sul), *Κεθέδρα* (Κρατικό Πανεπιστήμιο Λομονόσοφ της Μόσχας, Φιλολογική Σχολή, Τμήμα Βυζαντινής και Νεοελληνικής Φιλολογίας, Εταιρία Νεοελληνικών Σπουδών) [δύο από τις δημοσιεύσεις έγιναν με τη συνεργασία του Θωμά Αγραφιώτη και του Σπύρου Τούλιου]
1. Στη συμμετοχή της επιστημονικής υπεύθυνης σε 15 διεθνή και ελληνικά συνέδρια.
2. Στη δημοσίευση τεσσάρων άρθρων και τη συμμετοχή σε τέσσερις ανακοινώσεις από τον υποψήφιο διδάκτορα Σπ. Τούλιο.
3. Στη δημοσίευση δύο άρθρων σε μη επιστημονικά περιοδικά από την επιστημονική υπεύθυνη.

Από το πρόγραμμα έχουν αντλήσει υλικό διάφοροι ερευνητές, διδάσκοντες ή επαγγελματίες καραγκιοζοπαίχτες.

**Δ. Εκπαιδευτικές δραστηριότητες**

1. **i.** Διδασκαλία του ελληνικού θεάτρου σκιών ως επιλεγόμενο μάθημα του προγράμματος Σπουδών του Τμήματος Θεατρικών Σπουδών, το οποίο διεξάγεται σε συνεργασία με Πατρινούς καραγκιοζοπαίχτες (Γιάνναρος, Κώστας Μακρής, Θωμάς Αγραφιώτης). Αξιοποιούνται επίσης και φοιτητές που εργάζονται ως βοηθοί καραγκιοζοπαιχτών.

**iii.** Διδασκαλία του ελληνικού θεάτρου σκιών στο μάθημα «Εισαγωγή στον Ελληνικό Πολιτισμό» τρίωρα εργαστηριακά μαθήματα για τους εισερχόμενους φοιτητές Erasmus+ του Πανεπιστημίου Πατρών. Αντικείμενο των εργαστηρίων είναι η τεχνική του ελληνικού θεάτρου σκιών (στήσιμο μπερντέ, φωτισμός, ηχητικά εφέ και κατασκευή, φωνητική απόδοση και χειρισμός φιγούρων). Διεξάγονται σε συνεργασία με καραγκιοζοπαίχτη και με τον υποψήφιο διδάκτορα Σπ. Τούλιο σε κάθε εξάμηνο του ακαδημαϊκού έτους από το 2014 μέχρι τώρα (πλην της περιόδου αποκλεισμού λόγω καραντίνας).

1. **ii.** Δημιουργία εργαστηριακού υλικού που περιλαμβάνει επαγγελματικό μπερντέ και επαγγελματικές φιγούρες και σκηνικά για τις ανάγκες της διδασκαλίας των μαθημάτων. Η κατασκευή χρηματοδοτήθηκε από το Τμήμα Θεατρικών Σπουδών και από το Τμήμα Διεθνών Σχέσεων του Πανεπιστημίου Πατρών.
2. **iv.** Συμμετοχή σε πρόγραμμα διεθνούς κινητικότητας: χρηματοδότηση από το Erasmus+: Πρόγραμμα Διεθνούς Κινητικότητας / Erasmus International Credit Mobility KA107 (CALL 2017). Στο πλαίσιο του παραπάνω προγράμματος συνάφθηκε διμερής συμφωνία ανταλλαγής διδασκόντων ανάμεσα στο Τμήμα Θεατρικών Σπουδών του Πανεπιστημίου Πατρών και στο Τμήμα Θεατρικών Τεχνών της Σχολής Καλών Τεχνών του Ομοσπονδιακού Πανεπιστημίου του Ρίο Ιανέιρο με αντικείμενο την τέχνη του Θεάτρου Σκιών στην Ελλάδα και στη Βραζιλία. Συμμετείχαν η υπογράφουσα και ο αναπληρωτής καθηγητής Gilson Moraes Motta από το συνεργαζόμενο Ίδρυμα. Ο καθηγητής Gilson Moraes Motta επισκέφτηκε το Πανεπιστήμιο Πατρών κατά το διάστημα 21-25/5/2018 και διεξήγαγε ένα εργαστήριο σύγχρονου Θεάτρου Σκιών στο Τμήμα Θεατρικών Σπουδών διάρκειας 15 ωρών. Σε αυτό συμμετείχαν είκοσι (20) φοιτητές και καλλιτέχνες. Αντίστοιχα, η διδάσκουσα του Τμήματος Ι. Παπαγεωργίου διεξήγαγε τέσσερα τετράωρα μαθήματα στο Τμήμα Θεατρικών Τεχνών του πανεπιστημίου της Βραζιλίας κατά το διάστημα 10-14/9/2018 με αντικείμενο το ελληνικό Θέατρο Σκιών (διαλέξεις και εργαστήρια που αφορούσαν στην ιστορία, στη θεωρία και στην τεχνική του Καραγκιόζη.

**Ε. Συνεργασία με κοινωνικούς φορείς**

1. Διάλεξη της επιστημονικής υπεύθυνης με θέμα «Τα ηρωικά έργα του ελληνικού θεάτρου σκιών», στο πλαίσιο του εορτασμού της Ημέρας Θεάτρου Σκιών από το Δημοτικό Σχολείο Καβασίλων Ηλείας, 21 Μαρτίου 2014. Η διάλεξη προλόγισε την παράσταση του έργου *Η μάχη του Θεόδωρου Κολοκοτρώνη στα Δερβενάκια* από τον παλαίμαχο καραγκιοζοπαίχτη Γιάννη Πρωτοψάλτη.
2. Συνεργασία με τη Δημοτική Βιβλιοθήκη Πατρών 22/3/2018: Οι φοιτητές του Τμήματος ξεναγήθηκαν στην Έκθεση φιγούρας θεάτρου σκιών του Ντίνου Θεοδωρόπουλου και παρακολούθησαν συνδυασμένη διάλεξη δύο καραγκιοζοπαιχτών (Θωμά Αγραφιώτη και Φώτη Πλέσσα) και της επιστημονικής υπεύθυνης.
* Διδασκαλία της ιστορίας και του δραματολογίου του ελληνικού θεάτρου σκιών από την επιστημονική υπεύθυνη στον κύκλο 4 εισαγωγικών επιμορφωτικών Εργαστηρίων του Τοπικού Θεματικού Δικτύου Πολιτιστικών Θεμάτων με τίτλο: «Στο σχολείο των σκιών» που διοργανώθηκε από τη Διεύθυνση Πρωτοβάθμιας Εκπαίδευσης Αχαΐας, το Μαύρο Θέατρο της Πάτρας και το Εργαστήριο Σκηνικής Πράξης και Λόγου του Τ.Θ.Σ. Πανεπιστημίου Πατρών, (Α΄ φάση, 18-26/11/2021).

**Γ. Μελέτη της διαμόρφωσης και εξέλιξης του δραματολογίου του ελληνικού θεάτρου σκιών**

1. **Μελέτη των γυναικείων χαρακτήρων του ελληνικού θεάτρου σκιών.** Το αποτέλεσμα της έρευνας ανακοινώθηκε σε συνέδριο και δημοσιεύθηκε στα πρακτικά με τον τίτλο:«Η γυναικεία ταυτότητα στο ελληνικό θέατρο σκιών κατά την περίοδο του μεσοπολέμου (1918-1940): Η διεκδίκηση της ερωτικής αυτοδιάθεσης». *Ταυτότητες στον ελληνικό κόσμο (από το 1204 έως σήμερα)*. Πρακτικά του Δ΄ Συνέδριου της Ευρωπαϊκής Εταιρείας Νεοελληνικών Σπουδών, Γρανάδα 9-12 Σεπτεμβρίου 2010, επιμ. Κ. Δημάδης, Ευρωπαϊκή Εταιρεία Νεοελληνικών Σπουδών, Αθήνα, 2011, τόμ. Δ΄, σσ. 203-25 (βλ. αντίγραφο άρθρου).
2. **Μελέτη των κειμένων που έχουν αρχαιόθεμη θεματική.** Μέρος του αποτελέσματος της έρευνας δημοσιεύθηκε με τον τίτλο «Ο Οιδίπους τύραννος του Σοφοκλή στο ελληνικό θέατρο σκιών», περιοδικό *Λογείον* (του Τμήματος Θεατρικών Σπουδών, Πανεπιστήμιο Πατρών), τόμ. ΙΙ (2012), σσ. 229-252 (βλ. αντίγραφο άρθρου).
3. **Μελέτη των έργων με πρότυπο μυθιστορηματικά δράματα**. Το αποτέλεσμα της έρευνας ανακοινώθηκε με τον τίτλο «When Traditional Oral Culture Meets Written Popular Drama: The Case of the Greek Shadow Theatre Puppeteer Vasilaros» στο διεθνές συνέδριο *Theorising the Popular*, Ιούλιος 2012, το οποίο οργανώνεται από το Hope University of Liverpool. Το περιεχόμενο της ανακοίνωσης με πολλές προσθήκες έχει υποβληθεί για δημοσίευση στο διεθνές περιοδικό: *American Folklore*.
4. **Μελέτη των λησταρχικών έργων του θεάτρου σκιών**: Τα αποτελέσματά της ανακοινώθηκαν στο συνέδριο *Theorising the Popular* (Ιούλιος 2013*, βλ. αντίγραφο της ανακοίνωσης)* και θα υποβληθούν στο διεθνές ηλεκτρονικό περιοδικό *Popular* *Entertainment* *Studies για να δημοσιευθούν τον Σεπτέμβριο 2014 με τίτλο: «The* *Mountain–Bandits* *of* *the* *Hellenic* *Shadow* *Theatre* *of* *Karaghiozis: Criminals* *or* *Heroes?».*
5. **Μελέτη της παραδοσιακής δομής των έργων του θεάτρου σκιών:**“Η διαδικασία δημιουργίας των ταξιδιωτικών περιπετειών του καραγκιόζη”, *Καθέδρα*, 2, τεύχος επιστημονικών άρθρων αφιερωμένο στο Διεθνές Συνέδριο “Ελληνικός παραδοσιακός πολιτισμός στο πλαίσιο του ευρωπαϊκού (5-8 Απριλίου 2016)”, Κρατικό Πανεπιστήμιο Λομονόσοφ της Μόσχας, Φιλολογική Σχολή, Τμήμα Βυζαντινής και Νεοελληνικής Φιλολογίας, Εταιρία Νεοελληνικών Σπουδών, Μόσχα, 2016, σσ. 153-163.
6. **Καραγκιοζοπαίχτης Βασίλαρος:  1.**«Ο καραγκιοζοπαίχτης Βασίλαρος και η “συγγραφική” δραστηριότητά του», *Για μία επιστημονική προσέγγιση του Καραγκιόζη. Πρακτικά ημερίδας αφιερωμένης στους καθηγητές Θόδωρο Χατζηπανταζή και Γρηγόρη Σηφάκη*, επιμ. Κωνσταντίνα Γεωργιάδη, Πανεπιστημιακές Εκδόσεις Κρήτης, Ηράκλειο, 2015, σσ. 11-1292 **(2)**«Τα τετράδια του καραγκιοζοπαίχτη Βασίλαρου. Από τα κείμενα των παραστάσεων στα κείμενα προς πώληση», *Ιστορία και ιστοριογραφία του Νεοελληνικού θεάτρου. Πρακτικά προς τιμήν του Θόδωρου Χατζηπανταζή, Ρέθυμνο, 1-3 Ιουνίου 2018*, επιμ. Αρετή Βασιλείου, Κ. Γεωργιάδη, Α. Δημητριάδης, Κ. Ριτσάτου, Ινστιτούτο Μεσογειακών Σπουδών, e-book, Ρέθυμνο 2020, σσ. 336-380.
7. **Μελέτη της αναπαράστασης της ιστορίας στο θέατρο σκιών: (2)**«Η μορφή του Ρήγα Φεραίου στο ελληνικό θέατρο σκιών», στον τόμο: T. Dinu (επιμ.), *Πρακτικά του διεθνούς συνεδρίου «Η Ελληνική Επανάσταση και οι ρουμανικές χώρες»* *(Βουκουρέστι 22-23 Οκτωβρίου 2021)*, UER Press, Βουκουρέστι 2023, σσ. 231-45 (**2)** «Η αναπαράσταση της Ελληνικής Επανάστασης στον μπερντέ του ελληνικού Θεάτρου Σκιών. Μυθοπλασία και ιστορική πραγματικότητα», στον τόμο: Χ. Αθ. Μηνάογλου (επιμ.), *Η Επανάσταση του 1821 στην Ιστορία και την Λογοτεχνία*, Ηρόδοτος, Αθήνα 2024, σσ. 187-210
8. **Οι χώροι παραστάσεων του θεάτρου σκιών (1)**«Η ταξική χωροθέτηση των παραστάσεων Καραγκιόζη στον αστικό και περιαστικό ιστό της Πάτρας κατά τον Μεσοπόλεμο», στον τόμο: Κ. Αρβανίτη – Κ. Κυριακός – Ι. Παπαγεωργίου (επιμ.), *«Έθνος, φύλο, πολιτικές ταυτότητας στις παραστατικές τέχνες και τον κινηματογράφο», Πρακτικά διημερίδας Πάτρα, 27-28 Μαΐου 2022, Τμήμα Θεατρικών Σπουδών, Πανεπιστήμιο Πατρών,* Παπαζήσης, Αθήνα 2024, σσ. 157-174.